കാർപാത്തിയൻ ബയോസ്ഫിയർ റിസർവ്

1968 ൽ സ്ഥാപിതമായ ഉക്രെയ്നിലെ ഒരു ബയോസ്ഫിയൽ റിസർവാണ് **കാർപാത്തിയൻ ബയോസ്ഫിയർ റിസർവ്** (ഉക്രേനിയൻഃ Карпатський биосfерний заповидник) . ഇത് 1992 ൽ യുനെസ്കോ വേൾഡ് നെറ്റ്വർക്ക് ഓഫ് ബയോസ്ഫിയൻ റിസർവുകളുടെ ഭാഗമായി. 2007 മുതൽ ഈ റിസർവിന്റെ വലിയ ഭാഗവും ഉഷ് റിവർ നാഷണൽ പാർക്കിന്റെ ചില പ്രദേശങ്ങളും യുനെസ്കോയുടെ ലോക പൈതൃക പട്ടികയിൽ ഉൾപ്പെടുത്തിയിട്ടുണ്ട്. കാർപാത്തിയന്റെയും യൂറോപ്പിലെ മറ്റ് പ്രദേശങ്ങളുടെയും പുരാതന ബീച്ച് വനങ്ങളുടെ ഭാഗം എന്ന വിഭാഗത്തിലാണ് ഈ ബയോസ്ഫിയർ റിസർവ് യുനെസ്കോ ലോകപൈതൃക പട്ടികയിൽ ഇടം നേടിയിട്ടുള്ളത്.

സക്കർപട്ട്യ ഒബ്ലാസ്റ്റിന്റെ കിഴക്കൻ ഭാഗങ്ങളിൽ സ്ഥിതി ചെയ്യുന്ന ആറ് വ്യത്യസ്ത സംരക്ഷണ മാസിഫുകളും രണ്ട് ബൊട്ടാണിക്കൽ സകാസ്നിക്കുകളും (ചോർണ ഹോറ, യുലിവസ്ക ഹോറ) ഉൾപ്പെടുന്ന ഈ പ്രദേശത്തിന്റെ  മൊത്തം വിസ്തീർണ്ണം 57,000 ഹെക്ടർ (140,939 ഏക്കർ) ആണ്. ഈ ബയോസ്ഫിയർ റിസർവ്വിന്റെ ഭൂരിഭാഗവും മനുഷ്യസ്പർശമേൽക്കാത്ത വനങ്ങളാൽ ചുറ്റപ്പെട്ടിരിക്കുന്നു. ഉക്രെയ്നിലെ സക്കർപട്ട്യ ഒബ്ലാസ്റ്റിലെ നാല് ജില്ലകളിലായാണ് ബയോസ്ഫിയർ റിസർവ് വ്യാപിച്ചുകിടക്കുന്നത്. 

കൌൺസിൽ ഓഫ് യൂറോപ്പ് സ്ഥാപിച്ച പരിസ്ഥിതി സംരക്ഷണ മേഖലകളുടെ എമറാൾഡ് നെറ്റ്വർക്കിന് കീഴിൽ ഉക്രേനിയൻ കാർപാത്തിയനിലെ രണ്ട് പർവതനിരകളായ ബോർഷാവ, സ്വിവ്ഡോവെറ്റ്സ്  എന്നീപ്രദേശങ്ങൾ സംരക്ഷിക്കപ്പെടുന്നു. നാച്ചുറ 2000 നെറ്റ്വർക്ക് ഇവിടെ പ്രായോഗികമായിരിക്കുന്നു.

കാർപാത്തിയൻ നാഷണൽ നേച്ചർ പാർക്കിനോട് ചേർന്നാണ് ഇത് സ്ഥിതി ചെയ്യുന്നത്.

## പ്രദേശ വിഭജനം
കാർപാത്തിയൻ ബയോസ്ഫിയർ റിസർവ് പ്രദേശത്തെ നിരവധി പ്രവർത്തന മേഖലകളായി തിരിച്ചിരിക്കുന്നു. കോർ (a), ബഫർ സോണുകൾ (b) നിയന്ത്രിത സംരക്ഷിത ഭരണകൂടത്തിന്റെ മേഖല (c), ആന്ത്രോപോജെനിക് ലാൻഡ്സ്കേപ്പുകൾ (d). എന്നിവയാണവ. 

ഭൂപ്രകൃതി അനുസരിച്ച് അവ പരസ്പരം വ്യത്യാസപ്പെട്ടിരിക്കുന്നു. പ്രകൃതി സംരക്ഷണ ആവശ്യങ്ങളും പ്രദേശവാസികളുടെ ആവശ്യങ്ങളും തമ്മിലുള്ള ഏറ്റവും ഉചിതമായ സന്തുലിതാവസ്ഥ കൈവരിക്കാൻ പ്രവർത്തനമേഖല വിഭജനം വളരെയധികം സഹായിക്കുന്നു.

## ഘടന
ലഘുചിത്രം|രാഖിവ് പ്രാന്തപ്രദേശത്ത് ശരത്കാല പ്രഭാതം
ലഘുചിത്രം|നാർസിസിയുടെ താഴ്വര
വലത്ത്‌|ലഘുചിത്രം|മേഘങ്ങളുടെ കടൽ.
ആറ് വ്യത്യസ്ത സംരക്ഷണ മാസ്സിഫുകളും രണ്ട് ബൊട്ടാണിക്കൽ റിസർവുകളും (സകാസ്നിക്) ഉൾപ്പെടുന്നതാണ് ഈ ബയോസ്ഫിയർ റിസർവ്.

* ചോർണോഹോറ പ്രിസർവേഷൻ മാസിഫ്
* സ്വിവ്ഡോവെറ്റ്സ് പ്രിസർവേഷൻ മാസിഫ്
* മർമോറോഷ് പ്രിസർവേഷൻ മാസിഫ്
* കുസി പ്രിസർവേഷൻ മാസിഫ്
* ഉഹോല്ക, ഷൈറോക്ക ലുഷാങ്ക സംരക്ഷണ മാർച്ച്
* പ്രിസർവേഷൻ മാസിഫ് "ഡോളിന നാർട്ടിസിവ്" (നാർസിസിയുടെ താഴ്വര) 
* ബൊട്ടാണിക്കൽ സകാസ്നിക് "ചോർണ ഹോറ" (ബ്ലാക്ക് മൌണ്ടൻ) 
* ബൊട്ടാണിക്കൽ സകാസ്നിക് "യുലിവസ്ക ഹോറ" (ജൂലിയസ് പർവ്വതം) 

**ചോർനോഹറ സംരക്ഷണ മാസിഫ് :** കിഴക്കൻ ബെസ്കിഡുകളിലെയും ഉക്രേനിയൻ കാർപാത്തിയനുകളിലെയും ഏറ്റവും ഉയർന്ന പർവതപ്രദേശമായ ചോർനോഹോറയുടെ തെക്കൻ മാക്രോസ്ലോപ്പിലാണ് ചോർനോഹറ സംരക്ഷണ മാസിഫ് സ്ഥിതി ചെയ്യുന്നത്. ഈ മേഖലയുെ ആകെ വിസ്തീർണ്ണം 16,375 ഹെക്ടർ (40,460 ഏക്കർ) ആണ്.

**സ്വൈഡോവെറ്റ്സ് സംരക്ഷണ മാസിഫ് :**സ്വൈഡോവെറ്റ്സ് സംരക്ഷണ മാസിഫിന്  വിസ്തൃതിയുണ്ട്, ഇത് സ്വൈഡോവെറ്റ്സ് പർവതനിരകളുടെ ഏറ്റവും ഉയർന്ന പ്രദേശത്ത് സ്ഥിതിചെയ്യുന്നു. സമുദ്രനിരപ്പിൽ നിന്ന് 600മുതൽ 1883വരെ മീറ്റർ ഉയരത്തിലാണ് സ്ഥിതി ചെയ്യുന്നത്.

**മർമോറോഷ് സംരക്ഷണ മാസിഫ് :** രാഖിവ് പർവതനിരകളുടെ വടക്കൻ മാക്രോസ്ലോപ്പിലാണ്  മർമോറോഷ് സംരക്ഷണ മാസിഫ് സ്ഥിതിചെയ്യുന്നത്. ഈ മേഖലക്ക് ഏകദേശം 8,990 ഹെക്ടർ (22,200 ഏക്കർ) വിസ്തൃതിയുണ്ട്. ഈ പ്രദേശം സമുദ്രനിരപ്പിൽ നിന്ന് 750മീ്റ്റർ മുതൽ 1940മീറ്റർ ഉയരത്തിൽ വ്യാപിച്ചുകിടക്കുന്നു

**കുസി സംരക്ഷണ മാസിഫ് :** സ്വിഡോവെറ്റ്സ് പർവതനിരയുടെ തെക്കൻ ശാഖകളിലാണ് കുസി പ്രിസർവേഷൻ മാസിഫ് സ്ഥിതി ചെയ്യുന്നത്, സമുദ്രനിരപ്പിൽ നിന്ന് 350മുതൽ 1409 മീറ്റർ ഉയരത്തിലാണ് ഈ മാസിഫ് സ്ഥിതിചെയ്യുന്നത്. ഈ മേഖലയുടെ മൊത്തം വിസ്തീർണ്ണം 4925 ഹെക്ടർ ആണ്. ഈ പ്രദേശം പൂർണ്ണമായും വനമേഖലയിലാണ് സ്ഥിതി ചെയ്യുന്നത്.

**ഉഹോൽക, ഷൈറോക ലുഴങ്ക സംരക്ഷണ മാസിഫ് :** ക്രാസ്ന, മെൻചിൽ പർവതനിരകളുടെ തെക്കൻ ചരിവുകളിൽ സ്ഥിതിചെയ്യുന്ന മേഖലയാണ് ഉഹോൽക, ഷൈറോക ലുഷങ്ക മാസ്സിഫ്. സമുദ്രനിരപ്പിൽ നിന്ന് 400 മുതൽ 1280 വരെ മീറ്റർ ഉയരത്തിൽ പുൽമേടുകളിലാണ് ഈ പ്രദേശം സ്ഥിതിചെയ്യുന്നത്. ഈ സംരക്ഷിത പ്രദേശത്തിന്റെ ആകെ വിസ്തീർണ്ണം 15580 ഹെക്ടർ ആണ്.

**നാർസിസസ് വാലി സംരക്ഷണ മാസ്സിഫ് :** ഖുസ്ത്സ്കോ-സോളോട്ട്വിൻസ്ക താഴ്‌വരയുടെ പടിഞ്ഞാറൻ ഭാഗത്ത് സ്ഥിതിചെയ്യുന്ന മേഖലയാണ് "നാർസിസസ് വാലി സംരക്ഷണ മാസിഫ്. സമുദ്രനിരപ്പിൽ നിന്ന്  180–200 മീറ്റർ ഉയരത്തിലാണ് ഈ മേഖല സ്ഥിതി ചെയ്യുന്നത്. ഖുസ്തെറ്റ്സ് നദിയുടെ വെള്ളപ്പൊക്ക സമതലത്തിലെ ഒരു പരന്ന പ്രദേശത്താണ് ഈ മേഖല സ്ഥിതി ചെയ്യുന്നത്.

**ചോർണ ഹോഹ സംരക്ഷണ മാസ്സിഫ് :** ഹുട്ടിൻസ്കി പർവതനിരയുടെ ഭാഗമായ ചോർണഹോറ പർവതത്തിൽ 823 ഹെക്ടർ വിസ്തൃതിയുള്ള "ചോർണ ഹോറ" സസ്യസങ്കേതം ഉൾക്കൊള്ളുന്നു. 1974 ൽ ഓക്ക്, ഹോൺബീം-ഓക്ക്, ഓക്ക്-ബീച്ച്, ബീച്ച്-ഓക്ക് വനങ്ങൾ സംരക്ഷിക്കുന്നതിനായി ഇത് സ്ഥാപിക്കപ്പെട്ടു, 1997 ൽ ഈ മേഖല കാർപാത്തിയൻസ് ബയോസ്ഫിയർ റിസർവിന്റെ ഭാഗമായി.

വൈഹോർലാറ്റ്-ഹുട്ടിൻസ്കി അഗ്നിപർവ്വത പർവതനിരയിലെ യുലിവ്സ്കി പർവതനിരകളുടെ ദ്വീപ് മാസിഫിൻ്റെ ചരിവുകളിൽ 176 ഹെക്ടർ വിസ്തൃതിയിൽ "യുലിവ്സ്ക ഹോറ" ബൊട്ടാണിക്കൽ സകാസ്നിക് വ്യാപിച്ചുകിടക്കുന്നു. 1974 ൽ സ്ഥാപിതമായ ഇത് 1997 ൽ കാർപാത്തിയൻ ബയോസ്ഫിയർ റിസർവിന്റെ ഭാഗമായി. ചൂട് ഇഷ്ടപ്പെടുന്ന നിരവധി ബാൾക്കൻ, മെഡിറ്ററേനിയൻ ജീവിവർഗ്ഗങ്ങൾ രൂപംകൊണ്ട ഓക്ക് തോപ്പുകൾ സംരക്ഷിക്കുക എന്നതായിരുന്നു ഇതിന്റെ ലക്ഷ്യം. ഉക്രേനിയൻ കാർപാത്തിയൻസിലെ ഏറ്റവും ചൂടുള്ള കാലാവസ്ഥയാണ് ഈ മേഖലയിൽ അനുഭവപ്പെടുന്നത്.

## സസ്യജന്തുജാലങ്ങൾ
കാർപാത്തിയൻ ബയോസ്ഫിയർ റിസർവ്വിൽ കാണപ്പെടുന്ന സസ്യജാലങ്ങളിൽ 262 ഇനം ഫംഗസുകൾ, 392 ഇനം ലൈക്കണുകൾ, 440 ഇനം പായലുകൾ, 1062 ഇനം വാസ്കുലർ സസ്യങ്ങൾ എന്നിവ ഉൾപ്പെടുന്നു. ആൽഗൽ സസ്യജാലങ്ങളിൽ 465 ഇനം ഉൾപ്പെടുന്നു. ഈ റിസർവിൽ കാണപ്പെടുന്ന 64 സസ്യയിനങ്ങൾ ഉക്രേനിയൻ റെഡ് ബുക്കിലും ഐ.യു.സി.എന്നിലും യൂറോപ്യൻ റെഡ് ലിസ്റ്റിലും പട്ടികപ്പെടുത്തിയിട്ടുണ്ട്. കാർപാത്തിയൻ ബയോസ്ഫിയർ റിസർവിലെ ജന്തുജാലങ്ങളെ 64 സസ്തനി സ്പീഷീസുകൾ, 173 പക്ഷികൾ, 9 ഉരഗങ്ങൾ, 13 ഉഭയജീവികൾ, 23 മത്സ്യങ്ങൾ, 10,000-ത്തിലധികം അകശേരുക്കൾ എന്നിങ്ങനെ തരം തിരിച്ചിരിക്കുന്നു. ഇതിൽ 72 സ്പീഷീസുകൾ ഉക്രേനിയൻ റെഡ് ഡാറ്റാ ബുക്കിലും IUCN, യൂറോപ്യൻ റെഡ് ലിസ്റ്റുകളിലും പട്ടികപ്പെടുത്തിയിട്ടുണ്ട്.

## അവലംബങ്ങൾ

## പുറത്തേക്കുള്ള കണ്ണികൾ

* Carpathian Biosphere Reserve official website
* Detailed information on areas of the reserve (in Ukrainian)

വർഗ്ഗം:Coordinates on Wikidata